Miestne zastupiteľstvo mestskej časti Bratislava-Petržalka

Materiál na rokovanie miestneho 
zastupiteľstva dňa 27.11.  2007

Materiál číslo: 104/2007

K bodu: Návrh spôsobu vymáhania pohľadávok Bytového podniku Petržalka, p.o.

Predkladá:	Návrh uznesenia:

Marián Miškanin	Miestne zastupiteľstvo
prednosta                                                                        mestskej časti Bratislava-
                                                                                        Petržalka  
  
                                                                                       schvaľuje 
                                                                                       spôsob vymáhania pohľadávok
                                                                                       podľa variantu č.  .............

Prerokované: 
v miestnej rade
dňa 13. 11. 2007

Spracovali:
Marián Miškanin

Dôvodová správa

       V priebehu činnosti Bytového podniku Petržalka, p.o. vznikli pohľadávky voči nájomcom obecných bytov, nebytových priestorov, garáží a garážových státí z dôvodu neplatenia nájomného a služieb v období rokov 1995 – 2007. Celková výška pohľadávok je cca. 68 mil. Sk.     
      V súvislosti s transformáciou Bytového podniku Petržalka, p.o. a prechodom činností na novozaloženú obchodnú spoločnosť Bytový podnik Petržalka, s.r.o. a v zmysle schváleného transformačného projektu pohľadávky vzniknuté do 30.09.2007 prechádzajú na mestskú časť Bratislava-Petržalka, ktorá s nimi môže nakladať ako s vlastným majetkom. 

Návrh spôsobu vymáhania pohľadávok Bytového podniku Petržalka, p.o.
       Na základe analýzy skutočného stavu je možné vymáhanie pohľadávok nasledovnými spôsobmi:

1. variant
      Ponechať pohľadávky na miestnom úrade a vymáhať ich priamo úradom. Tento spôsob si vyžaduje vytvorenie referátu vymáhania pohľadávok a navýšenie počtu zamestnancov miestneho úradu o 3 pracovníkov (právnik, exekútor, referent).  

2. variant
     Poveriť vymáhaním pohľadávok novozaloženú obchodnú spoločnosť Bytový podnik Petržalka, s.r.o. 
Tento spôsob predpokladá vytvoriť na BPP, s.r.o. pracovisko vymáhania pohľadávok, čo si vyžiada navýšenie počtu zamestnancov. BPP, s.r.o. v súčasnosti nemá kapacity na vykonávanie takejto činnosti a nie je to ani ich hlavnou podnikateľskou činnosťou.

3. variant
    Všetky pohľadávky na základe znaleckého ohodnotenia predať v ponukovom konaní spoločnosti, ktorá ponúkne najvyššiu cenu.

4. variant
     Vymáhaním a spravovaním pohľadávok poveriť na určitú dobu spoločnosť zaoberajúcou sa danou činnosťou, ktorá má skúsenosti s vymáhaním a spravovaním pohľadávok. 
Spoločnosť vybrať na základe výberového konania. 
Daný spôsob je z pohľadu miestneho úradu najvýhodnejší, lebo nevyžaduje navýšenie počtu zamestnancov, zabezpečuje efektívnejšie a rýchlejšie nakladanie s pohľadávkami. 
Po určitom časovom období sa prehodnotí tento spôsob a v prípade, že sa preukáže vyššia efektivita vymáhania pohľadávok navrhne sa predĺženie spolupráce.  

      Výnos z vymožených pohľadávok poukazovať na účet mestskej časti raz štvrťročne spolu s písomným prehľadom vymožených pohľadávok.
Odmenu spoločnosti navrhujeme vo forme provízie z vymožených pohľadávok vo výške 10 - 20 %.

      Materiál bol prerokovaný  v Miestnej rade 13.11. 2007 a uznesením č. 100 odporučila ho predložiť na rokovanie Miestneho zastupiteľstva mestskej časti Bratislava- Petržalka.

      Vyjadrenia k vzneseným pripomienkam na MR :
 
      Na základe ústneho vyjadrenia Ing. Čapčeka, konateľa Bytového podniku Petržalka s r.o., BPP, p.o. je schopný vymáhať pohľadávky na základe zmluvy.
  
      Miestne zastupiteľstvo mestskej časti Bratislava–Petržalka schválilo uznesením č. 348/2006 odpustenie poplatkov z omeškania úhrady nájomného a služieb spojených s nájmom bytu nájomcov obecných bytov, ktorí uhradili alebo uhradia najneskôr do 30.novembra 2006 celú istinu pohľadávky na nájomnom a službách spojených s nájmom bytu Bytového podniku Petržalka. S písomnou žiadosťou o odpustenie poplatkov z omeškania sa nájomca bytu obráti na bytové oddelenie Miestneho úradu mestskej časti Bratislava –Petržalka.

      Od platnosti generálneho odpustenia poplatkov z omeškania prijatého uznesením MZ č. 348 zo dňa 27.06.2006 dňa 14.11.2007, žiadatelia o odpustenie poplatkov z omeškania úhrady nájomného a služieb spojených s nájmom bytu uhradili istinu pohľadávky v sume  5 224 028,-  Sk.